**מערך ביצוע פרויקט - לתת ולקבל**

מטרות:

1 .הילדים יתנסו בקבלת בבחירה וקבלת החלטות

2 .הילדים יתנסו בתכנון תוצר

3 .הילדים יכינו תוצר להצגה בתערוכה

תוצאה רצויה של המערך:

כל ילדה וילד יציגו תוצר אישי אחד לפחות בתערוכת תוצרים.

שלבי המערך:

1 .פעילות שעיקרה בחירה - פריסת כל הטכניקות והחומרים בהם התנסנו במהלך השנה

2 .פעילות שעיקרה תכנון - התנסות בפירוק שלבי עבודה בחשיבה לאחור, מהתוצר המוגמר שיש בראש

ואחורה לשלבים שצריכים כדי להגיע אליו

3 .פעילות שעיקרה ביצוע- בפעילות זו הילדים יכינו את מה שתכננו

4 .פעילות שעיקרה הכנת הסברים לתערוכה - הילדים יכינו הסבר על היצירה שלהם, הכולל את שם

היצירה, הרעיון שמאחוריה, החומרים או הטכניקות שהשתמשו והתהליך שעברו.

5 .פעילות שעיקרה יצירת הזמנות לתערוכה - הילדים יכינו הזמנות לתערוכה במלאכת יד. תאריך,

מקום, מי המוזמנים. כמו כן, תכנון הדוכנים להצגת התוצרים. למשל בחירת צבעים לאלבד עבור

השולחנות/דוכנים, הכנת שלטים עם שמותיהם ושם היצירה, עיצוב ההסברים על בריסטול מקופל כך

שיעמוד על השולחן ועוד.

6 .ערב השקת תוצרים: תערוכת גמר

פירוט מערך:

**1 .פעילות שעיקרה בחירה - פריסת כל הטכניקות והחומרים בהם התנסנו במהלך השנה**

בפעילות זו תעשו מסע הזכרות על כל מה שעברתם במערך הזה מבחינת טכניקות וחומרים שעבדתם איתם.

אפשרויות למסע:

א. בניית מסלול משולחנות מחוברים עטופי אלבד שהילדים זוחלים בתוכם, כל אחד בתורו, ומוצאים בתוך

המבוך תזכורות מחומרים, טכניקות ותוצרים שהיו לאורך המערך השנה.

ב. משחק ניחוש מישוש: מכניסים לשקית אטומה חפצים וחומרים שהשתמשם בהם במערך. כל ילדה בתורה

עושה עם כיסוי עיניים מכניסה את היד לשקית וצריכה לתפוס את אחד החפצים/חומרים. לפני שהיא מוציאה

אותו מהשקית היא צריכה לנסות לנחש מהמישוש מה זה ולהגיד בקול. ואז לשלוף מהשקית, להוריד את כיסוי

העיניים וכולם רואים אם צדקה. שמים כל חומר/חפץ על השולחן כך שבסוף יהיה את הכל במרוכז. בקבוצות

גדולות עם שתי מדריכות אפשר לעשות את זה במקביל עם שתי שקיות כדי שלא יחכו הרבה לתורם.

ג. מירוץ שליחים- הילדים מתחילים בנקודת ההתחלה ורצים לצד השני שם נמצאת המדריכה. הראשון רץ,

מקבל מהמדריכה את החפץ/חומר הראשון וצריך להעביר אותו לילד הבא בתור אחרי שחזר לשם בריצה.

השני מקבל את החפץ הבא וכך הלאה עד שכל החפצים עברו מהמדריכה וחזרה. אפשר לעשות בשתי

קבוצות כדי להתחרות.

אחרי המסע באחת הצורות הנ"ל נקיים דיון קצר:

מה זה כל החפצים שראינו/שיחקנו איתם?

אתם זוכרים אותם? מה אתם זוכרים שעשינו עם חפץ/חומר זה או אחר?

לאחר הדיון מסבירים שבסוף המערך נרים תערוכה שכל אחד יציג בה. ובשביל להציג בתערוכה כל ילד.ה

תבחר חומר אחד/טכניקה אחת שבה היא הכי רוצה לעשות את התוצר לתערוכה שלה.

זמן בחירות:

המדריכה עוברת בין הילדים ועושה רישום - כל ילד אומר למדריכה איזה חומר/טכניקה ירצה לעשות

לתערוכה.

סיכום:

במפגש הבא כל אחד יתכנן את התוצר שלו לתערוכה בחומר/טכניקה שבחר

**2 .פעילות שעיקרה תכנון - התנסות בפירוק שלבי עבודה בחשיבה לאחור, מהתוצר המוגמר שיש בראש ואחורה לשלבים שצריכים כדי להגיע אליו.**

פתיחה: במפגש הקודם בחרתם את החומר שבו תרצו לעשות את התוצר שלכם. היום תבחרו את הנושא

שלכם וכל אחד יתכנן מה הוא ירצה ליצור לתערוכה.

אתם בוחרים היום את הנושא של היצירה שלכם בתערוכה, מתוך שני נושאים:

להזכיר לילדים את הפעילויות בהן עסקנו בכוחות שלהם ופעילויות בהן הם הודו על דברים שהם מקבלים

)מערך חשיפה והעמקה נגעו בשני הנושאים. אם לא זוכרים או לא הגעתם לכך, זה ממש הזמן לחזור אחורה

במערכים ולעשות פעילויות על הנושאים הללו(

הנושאים:

הכוחות שיש לי לתת לאחרים )למשל עידוד, ביטחון, חיוך(

דברים שאני מודה עליהם שאני מקבל )למשל עזרה, אהבה, תמיכה(

משחק בחירה:

נשחק קליעה למטרה עם שני סלים/פחים/קערות/באולינג בקבוקים. יש שתי מטרות, כל מטרה עם אחד

הנושאים הנ"ל. למשל סל אחד עליו כתוב "הכוחות שיש לי לתת לאחרים" וסל שני עליו כתוב "דברים שאני

מודה עליהם שאני מקבלת". משחקים קליעה למטרה, כשכל ילדה בתורה צריכה לקלוע למטרה שהיא בחרה.

תוך כדי שהילדים קולעים המדריכה עושה רישום של הנושא שבחרו, על אותה רשימה מהפעילות שעברה של החומר שבחרו.

לוח תכנון:

מחלקים לילדים דפים עליהם יש שישה ריבועים. כל ריבוע הוא שלב בתכנון היצירה הסופית. מתחילים בריבוע האחרון וכל הזמן הולכים אחורה. הריבוע האחרון הוא התוצר הסופי שרוצים להכין. בריבוע הראשון יש את את החומרים והטכניקה. אם אפשר להדביק חתיכה קטנה מהחומר יופי ואם לא אז פשוט לכתוב או לצייר.

יהיה ממש יפה אם תכינו מדבקות מראש עם ציורים של החומרים השונים, כך שהילדים רק יצטרכו להדביק

את החומר שלהם על לוח התכנון. הולכים שלב שלב אחורה, כשהילדים מציינים מה יצטרכו לעשות בכל שלב.

למשל שלב של בחירת צבעים, שלב של צביעה, שלב של בחירת הדמות/החיה/הצורה ושלב של הפיסול

שלהם, שלב של ייבוש ועוד לפי אופי החומר, הנושא והיצירה.

\*כדאי לחלק את הקבוצה לזוגות או שלישיות שיעזרו אחד לשני לתכנן את השלבים.

\*כדאי להראות בהתחלה דוגמא לתהליך של תכנון שאתן עושות

\*כדאי לעבור בין הקבוצות ולעזור לילדים לחשוב על השלבים

\*כדאי לעצור מידי כמה דקות ולהראות לקבוצה שלבים שונים בתכנון של ילדים שונים כדי שיקחו רעיונות אחד מהשני סיכום:

מצלמים את דפי התכנון כדי לשלוח בקבוצות צוות ארצי וגם כדי שישמרו עבור התערוכה ועבור הילדים לשלבי העבודה. לשמור את דפי התכנון בבית הנוער בתיקיה אישית כך שכל פעילות מעכשיו והלאה יוכלו להוציא את דף התכנון כדי לבצע את השלבים.

**3 .פעילות שעיקרה ביצוע- בפעילות זו הילדים יכינו את מה שתכננו**

לפעילות זו כל החומרים שהילדים בחרו צריכים להיות מוכנים בכמות שתספיק להם ליצירה.

דפי התכנון צריכים להיות בהישג יד לכל ילד.ה

פתיחה: אחרי בפעילות קודמת בחרתם את החומר ובפעילות אחריה גם בחרתם נושא וגם תכננתם את

היצירה שלכם, היום ממש תיצרו את הכל. תזכרו שכדאי מאוד להשקיע כי בסוף תציגו את הדברים שתערוכה.

\*כדאי שלכל ילד.ה יהיה מרחב מוגדר ליצירה שלו, עם מקום לדף תכנון, החומרים שהוא ביקש.

\*כדאי להזכיר לכל ילד מהרשימה מה הם בחרו כנושא, מה תכננו ומה החומר שבחרו.

המדריכות עוברות בין הילדים לתת חיזוק, לעזור בצעדים, לעודד.

מדי כמה דקות כדאי לעצור את הפעילות ולהראות שלב ביצירה של ילד.ה לכל הקבוצה. לבקש מהילד להסביר

את השלב שלו לקבוצה. כך גם מתחזק הקשר הקבוצתי, גם מתכוננים להצגת תוצרים וגם מודעים יוצר

לשלבים השונים ביצירה.

**4 .פעילות שעיקרה הכנת הסברים לתערוכה - הילדים יכינו הסבר על היצירה שלהם, הכולל את שם**

**היצירה, הרעיון שמאחוריה, החומרים או הטכניקות שהשתמשו והתהליך שעברו.**

פתיחה:

היום בפעילות נכין הסברים עבור האורחים בתערוכה שלנו. נרצה שכל אחד שמגיע לתערוכה שלנו יבין במה

מדובר. שיראו את היצירות שלכן ויבינו את הרעיון מאחוריהם. כמו במוזיאון אמיתי אנחנו נעשה ליד כל יצירה

הסבר על היצירה.

● להכין לפעילות זו תבנית בדף שאותה ימלאו הילדים את הפרטים.

● אפשרות נוספת היא שתשבו עם הילדים אישית ותכתבו את מה שהם אומרים לפי הפרטים הרצויים

לתערוכה.

לכל ילד.ה יש דף הסבר על בריסטול עם הפרטים הבאים:

שם פרטי ומשפחה

כיתה/גיל

שם היצירה

הרעיון מאחורי היצירה

חומרים שמהם היצירה עשויה

בנוסף, כדאי להוסיף כמה מילים על התהליך שעברו מה רציתי שיצא בהתחלה:

מה גיליתי על עצמי כשיצרתי את היצירה איך תכננתי את היצירה

**5 .פעילות שעיקרה יצירת הזמנות לתערוכה - הילדים יכינו הזמנות לתערוכה במלאכת יד. תאריך, מקום, מי המוזמנים. כמו כן, תכנון הדוכנים להצגת התוצרים. למשל בחירת צבעים לאלבד עבור**

**השולחנות/דוכנים, הכנת שלטים עם שמותיהם ושם היצירה, עיצוב ההסברים על בריסטול מקופל כך**

**שיעמוד על השולחן ועוד.**

פתיחה: היום נכין הזמנות שתחלקו לאורחים שנרצה בתערוכה שלנו

וגם נתכנן את איך יראו הדוכנים בתערוכה

לחלק לילדים דפים מתאימים לכתיבת הזמנות - עדיף דף עבה יחסית. שיהיה מקום גם לציור/קישוט וגם

לכתיבה.

אפשר להדפיס את ההזמנות במדפסת והילדים רק יצבעו ויקשטו

אפשר לכתוב על הלוח את נוסח ההזמנה והילדים יעתיקו ויקשטו

על ההזמנה לכלול:

"ילדי בית הנוער נרגשים להזמינך לתערוכת אומנות של יצירות פרי ידם"

שם בית הנוער

תאריך האירוע

שעת האירוע

מהות האירוע: תערוכת תוצרים "לתת ולקבל"

מיקום האירוע

המזמינים: ילדי הקבוצה והמדריכות+מנהלת

אישור הגעה לטלפון:

**6. ערב השקת תוצרים: התערוכה**

את הפעילות תקדישו להקמת התערוכה, לסדר, לתלות את ההסברים, להניח את היצירות הכי יפה שאפשר, ולארח את האורחים בתערוכה.

\*המוזמנים לאירוע זה תלוי במה שמאושר לפי התו הסגול וגם לפי יכולות בית הנוער.

\*יש לתאם עם השקת תוצרים של קבוצות אחרות בבית הנוער.

\* אם ניתן לקיים את האירוע רק בחוץ, אז להערך בהתאם.

\*אם ניתן לקיים בחברה עסקית או שותפים אז להזמין ולתאם את המקום מראש ולוודא כמה יכולים להכנס.

\*אם לא ניתן להזמין הורים/אורחים מבחוץ בשל מגבלות קורונה או אחרות, יש להעמיד את התערוכה בצורה אסתטית ולצלם סרטון של הילדים עם התוצרים שלהם, כולל ההסברים ולשלוח לשותפים.

\*אם לא ניתן להזמין אורחים מחוץ לבית הנוער, יש להעמיד תערוכה, ולהזמין את הקבוצות האחרות של בית הנוער לבקר בתערוכה בזמן פעילות עם המדריכים.

\*אפשר להעמיד ספר אורחים בסוף התערוכה שמי שביקר בה יכתוב מה אהב בתערוכה

\*לא לשכוח לצלם את התערוכה היפה שעבדתם עליה